|  |  |
| --- | --- |
|  | **C:\Documents and Settings\Korisnik\My Documents\My Pictures\GRB hr)sk-lp.gif** |
|  | OPĆINA LIPOVLJANI  Trg hrvatskih branitelja 3,  44322 Lipovljani   |  |  | | --- | --- | | Broj RKP-a: | 28975 | | Matični broj: | 02575051 | | OIB: | 32047047076 | | Razina: | 22 | | Šifra djelatnosti: | 8411 | | Šifra grada/općine: | 232 |   Obrazloženje općinskog proračuna Općine Lipovljani za 2025.g. |

Ministarstvo financija je, sukladno odredbama Zakona o proračunu (Narodne novine br. 144/21, dalje u tekstu Zakon )izradilo Upute za izradu proračuna jedinica lokalne i područne (regionalne) samouprave za razdoblje 2025. - 2027. (dalje u tekstu: Upute).

Upute sadrže:

- temeljne makroekonomske pokazatelje za razdoblje 2025. – 2027.,

- metodologija izrade proračuna i financijskih planova proračunskih i izvanproračunskih korisnika

Pravilnik o planiranju u sustavu proračuna (Narodne novine, br. 1/2024)

Pravilnik o proračunskom računovodstvu i Računskom planu (Narodne novine, br. 158/23)

Pravilnik o korištenju sredstava Europske unije (Narodne novine, br. 44/2024)

- sadržaj uputa koje pripremaju upravna tijela za financije

- metodologiju izrade proračuna i financijskog plana proračunskih i izvanproračunskih korisnika,

- dostavu dokumenata,

- planiranje rashoda proračunskih korisnika u sklopu decentraliziranih funkcija,

- postupanje s viškovima u sklopu decentraliziranih funkcija,

- novosti vezane uz izmjene poreznih propisa te propisa iz proračunske regulative

- dodjela pomoći na ime poticaja za dobrovoljno funkcionalno odnosno stvarno spajanje

jedinica lokalne samouprave,

- planiranje proračunskih sredstava za vijeća, koordinacije vijeća i predstavnike

nacionalnih manjina.

Ove Upute dostavljaju se svim županijama, gradovima i općinama kako bi, na temelju ovih Uputa i u skladu s odredbama Zakona o proračunu, upravno tijelo za financije županije, grada i općine u suradnji s drugim upravnim tijelima izradilo upute za izradu prijedloga financijskih planova upravnih tijela te proračunskih i izvanproračunskih korisnika jedinice lokalne i područne (regionalne) samouprave i dostavile ih svojim proračunskim i izvanproračunskim

korisnicima.

Zakon o proračunu u članku 29. propisuje obvezu da jedinice lokalne i područne (regionalne) samouprave u Općem dijelu proračuna u Računu prihoda i rashoda, rashode iskažu i prema funkcijskoj klasifikaciji. Ista je obveza propisana i proračunskim korisnicima jedinica lokalne i područne (regionalne) samouprave koji sukladno članku 34. novog Zakona o proračunu u Općem dijelu financijskog plana u Računu prihoda i rashoda, rashode proračunskog korisnika trebaju iskazati i prema funkcijskoj klasifikaciji. Dio jedinica lokalne i područne (regionalne) samouprave te njihovih proračunskih korisnika i u dosadašnjoj praksi iskazivali su rashode po funkcijskoj klasifikaciji, međutim dio nije postupao na taj način. Novost u ovom proračunskom ciklusu i razlika od prethodnih godina je da jedinice lokalne i područne (regionalne) samouprave i njihovi proračunski korisnici sada imaju zakonsku obvezu iskazati rashode u Općem dijelu proračuna, odnosno financijskog plana u Računu prihoda i rashoda prema funkcijskoj klasifikaciji. Novi Zakon o proračunu u članku 29. i u članku 34. propisuje da Opći dio proračuna, odnosno Opći dio financijskog plana proračunskih i izvanproračunskih korisnika obvezno sadrži i sažetak Računa prihoda i rashoda te sažetak Računa financiranja. U skladu s navedenim, jedinice lokalne i područne (regionalne) samouprave te njihovi proračunski i izvanproračunski korisnici u obvezi su u ovom proračunskom ciklusu pripremiti navedene sažetke. Člankom 37. novog Zakona o proračunu propisano je ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun, odnosno financijski plan donosi.

Isto tako, ako jedinice lokalne i područne (regionalne) samouprave i njihovi proračunski i izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun, odnosno financijski plan donosi.

U prethodnim godinama izrada višegodišnjeg plana uravnoteženja nije bila propisana Zakonom o proračunu, već je Ministarstvo financija u uputama za izradu proračuna jedinica lokalne i područne (regionalne) samouprave davalo instrukcije jedinicama lokalne i područne (regionalne) samouprave i njihovim proračunskim i izvanproračunskim korisnicima za izradu višegodišnjeg plana uravnoteženja te akata koje je potrebno donijeti uz proračun odnosno financijski plan. Sadržaj proračuna, sukladno članku 31. novog Zakona o proračunu, dopunjen je na način da obrazloženje postaje sastavni dio proračuna kako na državnoj tako i na razini jedinica lokalne i područne (regionalne) samouprave.

Obrazloženje općeg dijela proračuna jedinica lokalne i područne (regionalne) samouprave sukladno odredbama novog Zakona o proračunu sadrži:

- obrazloženje prihoda i rashoda, primitaka i izdataka proračuna jedinica lokalne i područne (regionalne) samouprave

- obrazloženje prenesenog manjka, odnosno viška proračuna jedinica lokalne i područne (regionalne) samouprave

Obrazloženje posebnog dijela proračuna jedinica lokalne i područne (regionalne) samouprave temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.

Novi Zakon o proračunu u članku 36. propisuje obvezu i proračunskim i izvanproračunskim korisnicima za izradu obrazloženja i to obrazloženje uz opći dio financijskog plana i obrazloženje uz posebni dio financijskog plana.

Obrazloženje općeg dijela financijskog plana proračunskog i izvanproračunskog korisnika jedinica lokalne i područne (regionalne) samouprave sadrži:

- obrazloženje prihoda i rashoda, primitaka i izdataka i

- obrazloženje prenesenog manjka odnosno viška financijskog plana, u slučaju da isti postoji.

Obrazloženje posebnog dijela financijskog plana proračunskog i izvanproračunskog korisnika sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

Zakon o uvođenju eura kao službene valute u Republici Hrvatskoj (Narodne novine, br. 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru.

Metodologija za izradu proračuna jedinica lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba navedenoga Zakona. Do donošenja novih podzakonskih akata i u ovom proračunskom ciklusu koriste se Pravilnik o proračunskim klasifikacijama (Narodne novine, br. 4/2024) i Pravilnik o proračunskom računovodstvu i Računskom planu (Narodne novine, br. 158/2023).

Proračunski i izvanproračunski korisnici jedinica lokalne i područne (regionalne) samouprave obvezni su izrađivati financijske planove u skladu s odredbama novog Zakona o proračunu te se pridržavati ovih Uputa.

Proračun jedinice lokalne i područne (regionalne) samouprave sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. Pod financijskim planovima proračunskih korisnika jedinice lokalne i područne (regionalne) samouprave podrazumijevaju se i financijski planovi upravnih tijela jedinice lokalne i područne (regionalne) samouprave.

Proračunom se omogućava financiranje poslova, funkcija i programa upravnih tijela u cilju ostvarivanja javnih potreba i prava građana, koji se temeljem posebnih zakona i drugih propisa financiraju iz javnih prihoda, odnosno iz općinskog proračuna .

Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir. Zakon također utvrđuje donošenje proračuna na manje detaljnoj razini ekonomske klasifikacije, odnosno razini podskupine (treća razina proračunskog plana), te donošenje projekcije na drugoj razini ekonomske klasifikacije.

Metodologija za izradu proračuna jedinice lokalne i područne (regionalne) samouprave propisana je Zakonom o proračunu i pod zakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilniku o proračunskom računovodstvu i računskom planu, te Zakonu o fiskalnoj odgovornosti, nadalje na procjeni ostvarenja prihoda i rashoda tijekom 2023. godine i procjeni prihoda prema podacima o ostvarenju proračuna Općine Lipovljani u prethodnim godinama te na temelju Provedbenog programa općine Lipovljani , Plana gradnje komunalne infrastrukture i Plana održavanja komunalne infrastrukture ,Planova u kulturi, sportu i obrazovanju. Financijskim planovima i planovima rada proračunskih korisnika Dječjeg vrtića Iskrica i Narodne knjižnice i čitaonice Lipovljani.

Pravilnik o proračunskim klasifikacijama („Narodne novine“ broj 4/2024 ) propisuje vrste, sadržaj i primjenu proračunskih klasifikacija koje su obavezne za proračun, te se primjenjuje u procesu planiranja za razdoblje 2025.i projekcijama za 2026-2027. godine. Pravilnikom se definira okvir kojim se iskazuje i sustavno prate prihodi i primici, te rashodi i izdaci po nositelju, cilju, namjeni, vrsti, lokaciji i izvoru financiranja. Također se propisuje i struktura brojčanih oznaka i naziva svake klasifikacije.

Budući da Pravilnik o proračunskim klasifikacijama naglašava uspostavu organizacijske klasifikacije koja sadržava povezane i međusobno usklađene cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve, pri planiranju proračuna za 2025. godinu svi proračunski korisnici našeg proračuna dobili su svoju oznake glave koja određuje pripadnost pojedinom upravnom odjelu koji ima status razdjela.

Programska klasifikacija uspostavlja se definiranjem pojedinih programa, projekata i aktivnosti za jedan Jedinstveni upravni odjel i njihove proračunske korisnike. Na taj način prikazujemo sve rashode pojedinih projekata i aktivnosti kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućuje uvid u sve aktivnosti i projekte po Glavi ; Općinsko vijeće ,Općinski načelnik ,Jedinstveni upravni odjel te Dječji vrtić Iskrica i Narodna knjižnica i čitaonica Lipovljani.

Vlastiti i namjenski prihodi i primici proračunskih korisnika planirani su u Proračunu , kao i rashodi i izdaci koji se financiraju iz tih prihoda. Ta obveza proizlazi iz članaka 16., 17. i 29. Zakona o proračunu. Iz navedenoga proizlazi obveza uključivanja svih prihoda i primitaka, rashoda izdataka već spomenutih proračunskih korisnika u proračun Općine Lipovljani , sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.

Prijedlog Proračuna Općine Lipovljani za 2025. godinu temelji se na ranije usvojenoj projekciji, a na određena odstupanja u odnosu na projekciju utjecale su izmjene zakonskih okvira, ponajviše dinamika realizacije planiranih aktivnosti i projekata.

Prijedlog Proračuna sastavljen je sukladno zakonskim propisima, uvažavajući zakonsko namjensko i svrsishodno korištenje proračunskih sredstava u skladu s nadležnostima uz nastojanje da se u dobroj mjeri uvaže želje i prijeko potrebne potrebe mještana. Svi ti elementi vidljivi su u Proračunu preko predloženih programa, projekata i aktivnosti, a kojima se nastoji osigurati poboljšanje kvalitete življenja, te kvalitetniji i ravnomjerniji razvoj Općine.

Obveza izrade provedbenih programa jedinicama lokalne i područne (regionalne) samouprave propisana je odredbama Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17,151/22), a Uredbom o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine, br. 89/18) propisan je obvezni sadržaj te postupci izrade, izvještavanja, praćenja i vrednovanja akata strateškog planiranja od nacionalnog i lokalnog značaja. Provedbeni program je kratkoročni akt strateškog planiranja od značaja za jedinice lokalne i područne (regionalne) samouprave koji izrađuje i donosi izvršno tijelo jedinice lokalne i područne (regionalne) samouprave. Provedbeni program, kao provedbeni akt strateškog planiranja lokalne i regionalne razine, ima za cilj osigurati upravnim tijelima jedinice lokalne i područne (regionalne) samouprave, ali i ostalim dionicima samoupravne jedinice, učinkovit i djelotvoran alat za provedbu posebnih ciljeva i prioriteta djelovanja te ostvarenje postavljene vizije razvoja. Provedbeni program jedinice lokalne i područne (regionalne) samouprave izrađuje i donosi izvršno tijelo najkasnije u roku od 120 dana od dana stupanja na dužnost izvršnog tijela jedinice lokalne i područne (regionalne) samouprave, u pravilu na četiri godine jer je vezan je za mandat čelnika.

Provedbeni program jedinice lokalne samouprave

Provedbenim programom jedinice lokalne samouprave opisuje se i osigurava provedba posebnih ciljeva utvrđenih u planu razvoja jedinice lokalne samouprave (ako je izrađen),odnosno provedba posebnih ciljeva utvrđenih u planu razvoja jedinice lokalne i područne (regionalne) samouprave, kao i poveznica mjera s odgovarajućim stavkama u proračunu jedinice lokalne samouprave (aktivnostima i projektima) na kojima je potrebno planirati sredstva za provedbu.

Proračun Općine Lipovljani za 2024. godinu je konsolidiran, što znači da su svi rashodi i prihodi proračunskih korisnika planirani u Proračunu Općine. Proračunski korisnici Općine Lipovljani su; Dječji vrtić Iskrica i Narodna knjižnica i čitaonica Lipovljani. Prihodi i primici, rashodi i izdaci proračunski korisnika izvršavaju se preko njihovih računa jer nije ustrojena Riznica.

**OPĆI DIO**



**PRIHODI I PRIMICI**

Prihodi poslovanja planiraju se za 2025.g. u iznosu od = 6.549.103,00Eur, primici od financijske imovine i zaduživanja planiraju se u visini od 2.508.175,00 Eur , Višak prihoda iz 2024.g. raspoloživ u 2025.g. procjenjuje se u iznosu od =386.142,00 Eur iz , sveukupni prihodi i primici **iznose =9.453.420,00Eur**

Višak iz prethodne godine procjenjuje se u iznosu od =387.113,00Eur na slijedeći način - iz Općinskog proračuna =385.922,00Eur sa viškom prihoda Dječjeg vrtića u iznosu od =1.191,00Eur umanjeno za manjak prihoda Narodne knjižnice i čitaonice =-971,00Eur

Općinski proračun bazira se na slijedećim prihodima ; opći prihodi i primici, pomoći (tekuće i kapitalne),prihodi od imovine vlastiti prihodi proračuna, prihodi po posebnim propisima, prihodi od prodaje nefinancijske imovine, ostali prihodi od donacija te vlastitih prihoda Proračunskih korisnika.

Prihodi od poreza i prireza se planiraju u većem iznosu u odnosu na 2024.g. a čine 20,00% ukupnih prihoda, povrat poreza po godišnjim poreznim prijavama usklađeni su sa iznosom u 2024.g. Naknada za pridobivenu količinu nafte i plina, Prihod od naknada za korištenje javnih površina, Prihod od financijske imovine, Višak prihoda iz prethodnog razdoblja

|  |  |  |
| --- | --- | --- |
| Izvor 1. | OPĆI PRIHODI I PRIMICI | 1.930.494,00 |
| Izvor 1.1. | Opći prihodi i primici | 1.615.857,00 |
| Izvor 1.1.0 | Naknada za pridobivenu količinu nafte i plina | 750.000,00 |
| Izvor 1.1.1 | Prihod od naknada za korištenje javnih površina | 24.358,00 |
| Izvor 1.1.2 | Prihod od financijske imovine | 497,00 |
| Izvor 1.9. | Višak prihoda iz prethodnog razdoblja | 314.637,00 |

Vlastiti prihodi proračuna, prihodi su od: Iznajmljivanje prostora i opreme (društveni domovi) Iznajmljivanje poslovnog prostora( Piljenice trgovina od Studenca) , Usluga naplata naknade za uređenje voda za Hrvatske vode , 10% od ukupnih prihoda , refundacija materijalnih rashoda vezanih za obavljanje usluga naplate prihoda za Hrvatske vode.

|  |  |  |
| --- | --- | --- |
| Izvor 3. | VLASTITI PRIHODI | 24.004,00 |
| Izvor 3.1. | Vlastiti prihodi | 17.474,00 |
| Izvor 3.8. | Vlastiti prihodi proračunskih korisnika | 6.530,00 |

Prihodi za posebne namjene čine 8,00% ukupnog proračuna , to su ; Prihod od zakupa imovine ,Naknade za ostale koncesije(plin) Prihodi od spomeničke rente, Prihodi od zakupa poljoprivrednog zemljišta , Naknada za zadržavanje nezakonito izgrađenih građevina. Ostale naknade utvrđene gradskom/općinskom odlukom, Naknade za uporabu javnih općinskih površina Prihod od prodaje državnih biljega ,Komunalni doprinosi, Komunalne naknade, Doprinosi za šume/prihod od šumskog doprinosa (NN 98/19, Članak 69) je povećan na 10% (prodajna cijena proizvoda na panju) za potpomognuta područja sa dosadašnjih 5% što je rezultiralo većim priljevom. Prihod se koristi isključivo za gradnju i održavanje komunalne infrastrukture te je Općina dužna donijeti Program utroška sredstava šumskog doprinosa nadalje vodni doprinos i Zatezne kamate iz obveznih odnosa Ostali prihodi- Donacije od pravnih i fizičkih osoba za manifestacije Vlastiti i ostali prihodi proračunskih korisnika- Prihodi od pruženih usluga ,boravak djece u Dječjem vrtiću Iskrica , članarine i zakasnine koje se ubiru u Narodnoj knjižnici i čitaonici Lipovljani

|  |  |  |
| --- | --- | --- |
| Izvor 4. | PRIHODI ZA POSEBNE NAMJENE | 749.883,00 |
| Izvor 4.1. | Prihod od koncesije | 1.064,00 |
| Izvor 4.2. | Prihod od spomeničke rente | 7,00 |
| Izvor 4.3. | Prihod od zakupa poljoprivrednog zemljišta | 47.029,00 |
| Izvor 4.4. | Prihod od komunalnog doprinosa | 7.627,00 |
| Izvor 4.5. | Prihod od komunalne naknade | 92.641,00 |
| Izvor 4.6. | Prihod od šumskog doprinosa | 600.000,00 |
| Izvor 4.7. | Ostali prihodi za posebne namjene | 1.515,00 |
| Izvor 4.7.0 | Prihod od prenamjene poljoprivrednog zemljišta u građevinskog zemljišta | 66,00 |
| Izvor 4.7.1 | Prihod od korištenja nefinancijske imovine INA | 99,00 |
| Izvor 4.7.2 | Naknada za zadržavanje nezakonito izg. građevina -legalizacija | 1.121,00 |
| Izvor 4.7.3 | Vodni doprinos | 229,00 |

Prihodi od pomoći čine 45,00% ukupnog proračuna .

Kapitalne pomoći iz državnog proračuna-Kapitalne pomoći iz državnog proračuna MPUGDI- Tržnica

Kapitalne pomoći iz državnog proračuna za PK Narodna knjižnica i čitaonica Lipovljani Kapitalne pomoći iz državnog proračuna, knjižna i neknjižna građa ,otkup, nabava opreme

Tekuće pomoći iz državnog proračuna

Tekuće pomoći iz državnog proračuna- Savjet za nacionalne manjine-manifestacija Lipovljanski susreti

Tekuće pomoći iz državnog proračuna-Program Zaželi i ostvari15%

Tekuće pomoći Ministarstvo kulture -Manifestacija Lipovljanski susreti

Tekuće pomoći iz državnog proračuna za PK-Dječji vrtić iskrica Tekuće pomoći Ministarstvo obrazovanja-transfer vrtić

Tekuće pomoći iz državnog proračuna Fiskalna održivost dječjih vrtića

Tekuće pomoći iz županijskog proračuna -Lokalni izbori

Pomoći od izvanproračunskih korisnika

Kapitalne pomoći od izvanprorač. korisnika žup., gradskih i opć. pror. ŽUC-SMŽ -za gradnju mosta u Piljenicama

Tekuće pomoći izvanprorač. korisnika HZZ- programi-Javni radovi

Tekuće pomoći FZOEU-Projekt poticanja odvojenog sakupljanja kom. otpada

Pomoći fiskalnog izravnanja

Pomoći fiskalnog izravnanja. Tekuća pomoć iz državnog proračuna po Odluci Ministra financija o udjelu sredstava fiskalnog izravnanja poreza na dohodak . Glavna svrha dodjele pomoći je postizanje vodoravnog fiskalnog izravnanja kojim se želi pomoći slabije razvijenim lokalnim jedinicama u financiranju javnih usluga. Dotacije se na temelju mjerenja fiskalne nejednakosti (koji uključuje izračunavanje fiskalnoga kapaciteta) izravno dodjeljuju lokalnim jedinicama s ispodprosječnim fiskalnim kapacitetom. Udio Proračuna općih prihoda i primitaka čini 10% ukupnog Proračuna.

Pomoći temeljem prijenosa EU sredstava

Tekuće pomoći iz državnog proračuna temeljem prijenosa EU sredstava- Program zaželi i ostvari

Kapitalne pomoći iz državnog proračuna-MRRFEu- za Tržnicu

Kapitalne pomoći iz državnog proračuna Ministarstvo poljoprivrede-Agencija za plaćanje (LAG Moslavina)Uređenje kuhinje u DD Krivaj

Kapitalne pomoći iz državnog proračuna MZOM- izgradnja dječjeg vrtića

Kapitalne pomoći iz državnog proračuna MRRFEU - za nadstrešnicu u parku

Kapitalne pomoći EU- NPOO Projekt Izgradnja Dječjeg vrtića

Kapitalne pomoći iz državnog proračuna temeljem prijenosa EU sredstava-DVD i VZO

Kapitalne pomoći-Projekt Tenina staza

|  |  |  |
| --- | --- | --- |
| Izvor 5. | POMOĆI | 4.229.364,00 |
| Izvor 5.0. | Pomoći iz drugih proračuna | 548.093,00 |
| Izvor 5.0.1 | Kapitalne pomoći iz državnog proračuna | 400.000,00 |
| Izvor 5.0.2 | Kapitalne pomoći iz državnog proračuna za PK | 7.000,00 |
| Izvor 5.0.3 | Tekuće pomoći iz državnog proračuna | 54.454,00 |
| Izvor 5.0.4 | Tekuće pomoći iz državnog proračuna za PK | 1.926,00 |
| Izvor 5.0.5 | Tekuće pomoći iz državnog proračuna FODV | 74.982,00 |
| Izvor 5.0.6 | Tekuće pomoći iz županijskog proračuna | 9.731,00 |
| Izvor 5.1. | Pomoći od izvanproračunskih korisnika | 499.000,00 |
| Izvor 5.1.0 | Kapitalne pomoći od izvanproračunskih korisnika | 475.000,00 |
| Izvor 5.1.1 | Tekuće pomoći od izvanproračunskih korisnika | 24.000,00 |
| Izvor 5.2. | Pomoći fiskalnog izravnanja | 506.004,00 |
| Izvor 5.2.9 | Višak prihoda iz prethodnog razdoblja | 71.189,00 |
| Izvor 5.3. | Pomoći temeljem prijenosa EU sredstava | 2.676.267,00 |
| Izvor 5.3.0 | Tekuće pomoći iz drž. proračuna temeljem prijenosa EU sred | 229.500,00 |
| Izvor 5.3.1 | Kapitalne pomoći iz drž. proračuna temeljem prijenosa EU sred | 2.446.767,00 |

Prihod od donacija se odnosi na pravne osobe koje doniraju za manifestaciju LS.

|  |  |  |
| --- | --- | --- |
| Izvor 6. | DONACIJE | 1.500,00 |
| Izvor 6.1. | Donacije | 1.500,00 |

Prihodi od prodaje nefinancijske imovine planiraju se za neizgrađeno građevinsko zemljište u Poduzetničkoj zoni

|  |  |  |
| --- | --- | --- |
| Izvor 7. | PRIHODI OD PRODAJE ILI ZAMJENE NEFINANCIIJSKE IMOVINE | 10.000,00 |
| Izvor 7.0. | Prihodi od prodaje ili zamjene nefinancijske imovine | 10.000,00 |

Primici od zaduživanja ; zaduživanje se odnosi na financiranje projekta Izgradnje dječjeg vrtića u Lipovljanima za cijelu vrijednost projekta iako se iz NPOO-a financira 764.484 € no radi nedinamičnosti povlačenja sredstava iz NPOO-a trebaju se osigurati sredstva za pred financiranje i financiranje izgradnje objekta i opremanja prostora. Opširnije obrazloženje se nalazi u posebnom dijelu.

|  |  |  |
| --- | --- | --- |
| Izvor 8. | NAMJENSKI PRIMICI | 2.508.175,00 |
| Izvor 8.0. | Namjenski primici | 2.508.175,00 |

RASHODI I IZDACI

Rashodi poslovanja planiraju se u iznosu od=2.727.030,00Eur - rashodi za nabavu nefinancijske imovine u iznosu od =6.677.663,00.Eur , izdaci za otplatu glavnice primljenih kredita i zajmova u iznosu od=48.727,00 Eur uključujući i procijenjeni manjak koji je prebijen sa viškom prihoda PK Narodne knjižnice u iznosu od =971,00 Eur , tako se **sveukupno rashodi i izdaci planiraju u iznosu od =9.453.420,00 Eur.**

